Omnibus sub norma catholicæ fidei viventibus, notum esse volumus qualiter ego Tedrada et filius meus Leodbaldus donamus Deo et sanctis ejus apostolis Petro et Paulo, ad locum Cluniacum, nostram hereditatem que sita est in pago Matisconense, in villa Aionna; donamus duas partes de omnibus que ibi habemus, et terciam relinquimus Ocende, filie mee. In villa Brualias donamus duas raxias de vinea, et terciam dimittimus supradicte femine. In villa Conflens donamus quicquid ibi habemus. Hoc totum donamus quesitum et inquirendum, tali conventu, ut, quamdiu vixerimus, teneamus hoc de Aionna et Brualias; et post nostrum discessum, ad Sanctum Petrum perveniat. Illud vero de Conflenz donamus in presenti pro investitura, tali conditione, ut, quandiu vixerimus, sustineant nos monachi Clunienses. S. Thedrade. S. Ledbaldi. S. Drogonis. S. Ayroardi. S. Adalberti. S. Duranni. S. Amalberti.